EkBass/fiwiki-20250220-pages-articles huggingface dataset:
Akuuttilääketiede

Akuuttilääketiede diagnostisoi ja antaa kiireellistä hoitoa akuuteissa sairauksisa ja vammoissa kaikenikäisille potilaille. Se koordinoi, yhdistää ja täydentää muiden lääketieteen erikoisalojen akuuttitoimintoja. Akuuttilääketieteen erikoislääkäri työskentelee yhteispäivystyksen periaattein toimivalla päivystyspoliklinikalla sekä sekä vastaa päivystyksen yhteydessä toimivan valvonta-/tarkkailuosaston toiminnasta. Erikoislääkäri suunnittelee ja johtaa päivystyksen toimintaa, tekee päivittäistä ohjaamista, järjestää koulutustoimintaa sekä hallitsee päivystyspoliklinikan talouden ja tutkimustyön. Tavoitteena on, että jatkossa päivystyspoliklinikat toimivat akuutilääketieteen erikoislääkäreiden voimin. Suomessa akuuttilääketieteeseen voi erikoistua Helsingin, Itä-Suomen, Oulun, Tampereen ja Turun yliopistoissa. Erikoistuminen akuuttilääkäriksi kestää kuusi vuotta. Opiskelijan tulee tulee suorittaa vähintään 9 kuukautta terveyskeskuksessa, vähintään 1 vuosi yliopistosairaalassa ja vähintään 1 vuosi yliopistosairaalan ulkopuolella. Erikoistuvan pitää hallita akuuttilääketieteen osaamistavoitteet sekä yliopistosairaalassa että muualla. Tämän lisäksi opiskelija suorittaa asianmukaisessa koulutuspaikassa osaamisperusteista koulutusta. Ensihoitolääketiede taas keskittyy sairastuneiden ja vammautuneiden hoitoon sairaaloiden ulkopuolella. == Koulutuksen historiaa == Akuuttilääketiede alkoi kehittyä Yhdysvalloissa 1960- ja 1970 -luvun vaihteessa kun Korean ja Vietnamin sodan kokeneet lääkärit palasivat Yhdysvaltoihin ja turhautuivat nähdessään kotimaansa päivystystoiminnan tason verrattuna sodissa annettuun kenttälääkintään. Myös muissakin maissa alettiin olla valmiita akuuttilääketieteen erikoisalan perustamiseen ja pian se levisi etenkin englanninkielisiin maihin. Suomessa akuuttilääketieteen erikoisala tuli käyttöön vuoden 2013 alussa. == Akuuttilääketieteen yhdistys == Akuuttilääketieteeseen liittyvän tiedon, taidon ja tutkimuksen sekä kaiken terveydenhuollon päivystystoiminnan kehittämiseksi Suomessa toimii oma Suomen akuuttilääketieteen yhdistys. Sen jäseniksi voivat hakea laillistetut lääkärit tai lääketieteen opiskelijat, joilla on oikeus toimia päivystävän lääkärin työssä Suomessa ja jotka ovat kiinnostuneita akuuttilääketieteestä. == Lähteet == Luokka:Lääketieteen erikoisalat
Pete Hegseth

Pete Hegseth on amerikkalainen upseeri ja televisioesiintyjä, joka on toiminut Yhdysvaltain puolustusministerinä vuodesta 2025 alkaen. Hegseth on palvellut asevoimissa Irakinja Afganistanin sodissa sekä Guantanamo Bayn sotilastukikohdassa kuin myös toiminut pitkään Fox News -televisiokanavan juontajana. Donald Trump nimesi Hegsethin ehdokkaakseen puolustusministeriksi hallitukseensa. Välillä arvioitiin, että Hegsethin oli vaikeaa saada senaatin hyväksyntää äärikonservatiivisten mielipiteiden ja rikosepäilyjen takia, jolloin Trumpin kerrottiin harkinneen Ron DeSantisin nimittämistä. Trumpin ehdokkaana puolustusministeriön johtoon Hegsethin oli osallistuttava senaatin kuulusteluun. Demokraattisenaattorit esittivät hänelle tiukkoja kysymyksiä hänen näkemyksistään armeijan naisista ja syytöksistä seksuaalisesta väkivallasta. Republikaanisenaattorit puolustivat hänen nimitystään perustelemalla, että hänen asemansa ulkopuolisena ja rintamaveteraanina tekee hänestä sopivan ottamaan ohjat Pentagonissa ja kolmen miljoonan alaisen johdossa. Hegseth hyväksyttiin ja nimettiin puolustusministeriksi senaatissa äänin 51–50 tammikuussa 2025. == Lähteet == Luokka:Yhdysvaltain puolustusministerit Luokka:Yhdysvaltalaiset sotilaat Luokka:Yhdysvaltalaiset televisiotoimittajat Luokka:Yhdysvaltalaiset republikaanipoliitikot Luokka:Vuonna 1980 syntyneet Luokka:Elävät henkilöt
Doug Collins (poliitikko)

Doug Collins on yhdysvaltalainen pappi, juristi ja poliitikko, jonka Donald Trump on nimennyt ehdokkaakseen Yhdysvaltain veteraaniasiainministeriksi Donald Trumpin II hallitukseen tammikuusta 2025 alkaen. Collins on opiskellut teologiaa ja toiminut baptistikirkon pastorina 11 vuoden ajan. Hän oli sotilaspastori ilmavoimissa ja laivastossa, ja hän on sotilasarvoltaan eversti. Hän edusti Georgiaa Yhdysvaltain edustajainhuoneessa 2013–2021. == Lähteet == Luokka:Yhdysvaltalaiset papit Luokka:Yhdysvaltalaiset republikaanipoliitikot Luokka:Vuonna 1966 syntyneet Luokka:Elävät henkilöt
Panu Kangas

Panu Kangas (s. 1993 Vantaa) on suomalainen näyttelijä ja laulaja. Kangas valmistui vuonna 2016 Lahden ammattikorkeakoulun musiikkiteatterilinjalta muusikoksi. Valmistumisensa jälkeen hän on näytellyt musikaaleissa Lahdessa, Helsingissä, Tampereella ja Turussa. Kangas on ollut vuodesta 2016 lähtien Musiikkiteatteri NYT:n jäsen, jossa hän näyttelemisen lisäksi toimii monissa eri tehtävissä. == Dubbaukset == == Lähteet == Luokka:Suomalaiset näyttelijät Luokka:Vuonna 1993 syntyneet Luokka:Elävät henkilöt
Snoqualmie Pass

Snoqualmie Pass on vuoristosola Yhdysvalloissa, Washingtonin osavaltiossa. Se sijaitsee Kaskadien vuoristossa ja on tärkeä liikenteellinen reitti, sillä osavaltion halki kulkeva Interstate 90 -valtatie kulkee solan kautta. Snoqualmie Pass yhdistää Seattlen metropolialueen itäisiin osiin, kuten Ellensburgiin ja Yakimaan. Sola sijaitsee noin 920 metrin korkeudessa ja on yksi helpoimmin saavutettavista Kaskadien ylityspaikoista. Se on saanut nimensä Snoqualmien intiaaniheimolta, joka asui alueella ennen eurooppalaisten saapumista. == Ilmasto ja matkailu == Snoqualmie Pass on tunnettu runsaista lumisateistaan talvikuukausina, mikä tekee siitä suositun kohteen talviurheilijoille. Alueella toimii useita hiihtokeskuksia, kuten Summit at Snoqualmie, joka tarjoaa laskettelua, lumilautailua ja murtomaahiihtoa. Kesäisin alueella voi retkeillä, kalastaa ja pyöräillä. == Historia == Snoqualmie Passia käytettiin alun perin alkuperäiskansojen kulkureittinä, ja myöhemmin se oli tärkeä osa osavaltion infrastruktuuria, kun 1900-luvulla rakennettiin rautateitä ja valtateitä. Interstate 90 -valtatie valmistui 1960-luvulla ja on nykyään merkittävä kuljetusväylä sekä henkilö- että tavaraliikenteelle. == Haasteet ja tulevaisuus == Runsaat lumisateet ja jyrkät maastot tekevät Snoqualmie Passista haastavan alueen liikenteelle. Lumivyöryjä tapahtuu ajoittain, ja talvella tiet suljetaan toisinaan huonon sään vuoksi. Viranomaiset ovat investoineet huomattavasti solan infrastruktuurin parantamiseen, mukaan lukien teiden laajentamiseen ja turvallisuuden parantamiseen. Snoqualmie Pass on paitsi tärkeä liikenteellinen yhteys myös suosittu matkailukohde, joka tarjoaa luonnonläheisiä aktiviteetteja ympäri vuoden. Luokka:Washingtonin maantiede Luokka:Solat
Uskollinen

Uskollinen () on yhdysvaltalaiskirjailija Veronica Rothin kirjoittama post- apokalyptinen nuortenromaani. Se on Outolintu-kirjasarjan kolmas ja viimeinen osa, jota edeltävät romaanit Outolintu ja Kapinallinen. HarperCollins julkaisi englanninkielisen alkuteoksen 22. lokakuuta 2013. Outi Järvisen kääntämä ja Otavan kustantama suomennos ilmestyi 15. tammikuuta 2015. Romaanin pohjalta on tehty elokuva Outolintu-sarja: Uskollinen (2016). Kirjasarja sijoittuu dystooppiseen Chicagoon, jonka asukkaat on jaettu viiteen osastoon ominaisuuksiensa perusteella. Päähenkilö Tris Prior on divergentti, eli hän sopisi yhden osaston sijasta kolmeen, ja se asettaa hänet hengenvaaraan. Kolmannessa osassa Tris ystävineen pääsee viimein muurein rajatun kaupungin ulkopuolelle, jossa osastojärjestelmä ei enää vaikuta. Toisin kuin sarjan kahdessa edeltävässä osassa, viimeisessä romaanissa tarinaa kertoo Trisin lisäksi myös hänen poikaystävänsä Neljä. == Vastaanotto == Kirja-arvosteluissa romaanin kerronnan kuvailtiin sopivan tyyliltään toimintakohtausten alkuun ja loppuun, mutta tarinan keskiosaa luonnehdittiin hidastempoiseksi ja itseään toistavaksi. Kertojan vaihtelun koettiin tuovan lisää perspektiiviä tapahtumiin, vaikka Trisin ja Neljän kertojaäänet olivat ”valitettavan erottamattomia”. Sarjan loppuratkaisua pidettiin traagisena ja järkyttävänä, mutta sitä kuvailtiin myös rohkeaksi, epäennustettavaksi ja johdonmukaiseksi. Kirjasarjan fanien keskuudessa Uskollinen ja etenkin sen loppuratkaisu herättivät huomattavaa vastustusta. Romaanin julkaisun jälkeen kirjailija Veronica Roth sai vihaisia viestejä ja jopa tappouhkauksia viikkojen ajan. Salon-sivustolla vuonna 2021 julkaistussa esseessään Roth kertoi fanien lähettävän hänelle yhä viestejä, joissa anellaan vaihtoehtoista loppua tarinalle, mutta mainitsi myös alkuperäiselle ratkaisulle löytyvän aiempaa enemmän kannattajia. Roth koki edelleen päättäneensä tarinan oikealla tavalla. Uskollista myytiin pelkästään julkaisupäivänä maailmanlaajuisesti 455 tuhatta kappaletta, mikä oli kirjan kustantaneen HarperCollinsin ennätys. Se äänestettiin vuoden 2013 parhaan nuorten fantasia- tai tieteiskirjan Goodreads Choice -palkinnon voittajaksi. == Elokuva == Romaanin pohjalta oli alun perin tarkoitus tuottaa kaksi elokuvaa. Outolintu-sarja: Uskollinen sai ensi-iltansa vuonna 2016, mutta sen Ascendant-nimellä tunnettua jatko-osaa ei koskaan tehty. Kirjasarjan aiempiin osiin perustuvat elokuvat Divergent – Outolintu (2014) ja Outolintu-sarja: Kapinallinen (2015). Elokuvasarjan pääosia esittävät Shailene Woodley, Theo James, Kate Winslet, Jai Courtney, Ashley Judd, Ray Stevenson, Zoë Kravitz, Miles Teller, Tony Goldwyn ja Ansel Elgort. == Lähteet == Luokka:Vuoden 2013 kirjat Luokka:Yhdysvaltalaiset tieteisromaanit Luokka:Nuortenromaanit Luokka:Post-apocalypse-kirjallisuus
Cassin piirikunta (Pohjois-Dakota)

Cassin piirikunta () on Yhdysvaltojen Pohjois-Dakotan osavaltiossa sijaitseva piirikunta. Sen väkiluku oli 184 525 vuonna 2020. Piirikunnan hallintokeskus ja suurin kaupunki on Fargo, joka on myös osavaltion suurin kaupunki. Piirikunta on perustettu vuonna 1873. == Väestö == Vuoden 2020 väestönlaskennassa Cassin piirikunnan asukasluku oli 184 525\. Arvion mukaan asukkaista valkoisia on 85,3 %, mustia 7,3 %, aasialaisia 3,2 %, alkuperäisasukkaita 1,7 % ja Tyynenmeren alkuperäisasukkaita 0,1 %. Asukkaista 2,5 % kuuluu kahteen tai useampaan rotuun. 9,1 % asukkaista puhuu kotonaan jotain muuta kieltä kuin englantia ja 8,2 % asukkaista on syntynyt ulkomailla. == Lähteet == == Aiheesta muualla == Luokka:Pohjois-Dakotan piirikunnat
Henry Wynkoop

Henry Wynkoop (2. maaliskuuta 1737 Northampton Township, Pennsylvania – 25. maaliskuuta 1816 Bucksin piirikunta, Pennsylvania) oli yhdysvaltalainen poliitikko.WYNKOOP, Henry Biographical Directory of the United States Congress, viitattu 17.11.2024 Wynkoop valmistui englannin ja antiikin tutkimuksen opinnoista. Hän työskenteli myös tuomarina Bucksin piirikunnassa. Wynkoop istui Siirtokuntien kongressissa vuosina 1779–1782. Hänet valittiin myös Yhdysvaltain ensimmäiseen kongressiin, jossa hän istui Yhdysvaltain edustajainhuoneen jäsenenä vuosina 1789–1791 Pro-Administration-ryhmittymän edustajana Pennsylvaniasta. == Lähteet == Luokka:Yhdysvaltain edustajainhuoneen jäsenet Luokka:Vuonna 1737 syntyneet Luokka:Vuonna 1816 kuolleet
Minnehahan piirikunta

Minnehahan piirikunta () on Yhdysvaltojen Etelä-Dakotan osavaltiossa sijaitseva piirikunta. Sen väkiluku oli 197 214 vuonna 2020. Piirikunnan hallintokeskus ja suurin kaupunki on Sioux Falls, joka on myös osavaltion suurin kaupunki. Piirikunta on perustettu vuonna 1862. == Väestö == Vuoden 2020 väestönlaskennassa Minnehahan piirikunnan asukasluku oli 197 214\. Arvion mukaan asukkaista valkoisia on 84,4 %, mustia 7,0 %, alkuperäisasukkaita 3,0 %, aasialaisia 2,2 % ja Tyynenmeren alkuperäisasukkaita 0,1 %. Asukkaista 2,9 % kuuluu kahteen tai useampaan rotuun. 9,4 % asukkaista puhuu kotonaan jotain muuta kieltä kuin englantia ja 7,5 % asukkaista on syntynyt ulkomailla. == Lähteet == == Aiheesta muualla == Luokka:Etelä-Dakotan piirikunnat
Ari Lankinen

Ari Lankinen (s. 27. helmikuuta 1999) on suomalainen pesäpalloilija. Hänen kasvattajaseuransa on Oulun Lippo. Lankinen edustaa Superpesiksessä pelaavaa Sotkamon Jymyä, jonka kanssa hänenllä on voimassa try out- sopimus kaudesta 2025. Lankinen tunnetaan kovakätisenä kopparina, nopeana etenijänä, sekä vaarallisena kakkospuolen lyöjänä. Ennen Sotkamoon siirtymistä Lankinen on edustanut koko uransa Oulun Lippoa Superpesiksessä ja Ykköspesiksessä. Superpesiksen runkosarjassa Lankinen on pelannut 50 ottelua, joissa hän on lyönyt 3+9=12 juoksua, tuonut 25 juoksua ja kerännyt 156 kärkilyöntiä. Alemmissa pudotuspeleissä Lankinen on pelannut 8 ottelua, joissa hän on lyönyt 2+1=3 juoksua, tuonut 8 juoksua ja kerännyt 27 kärkilyöntiä. Ykköspesiksen runkosarjassa Lankinen on pelannut 134 ottelua, joissa hän on lyönyt 21+57=78 juoksua, tuonut 149 juoksua ja kerännyt 604 kärkilyöntiä. Ykköspesiksen Pudotuspeleissä (ylemmät ja alemmat) Lankinen on pelannut yhteensä 26 ottelua, joissa hän on lyönyt 4+9=13 juoksua, tuonut 22 juoksua ja kerännyt 105 kärkilyöntiä. Tilastot päivitetty 17.11.2024 == Lähteet == Luokka:Suomalaiset pesäpalloilijat Luokka:Vuonna 1999 syntyneet Luokka:Elävät henkilöt
Emmanuelle (vuoden 2024 elokuva)

Emmanuelle on vuonna 2024 julkaistu ranskalainen eroottinen elokuva, jonka on ohjannut Audrey Diwan. Luokka:Ranskalaiset eroottiset elokuvat Luokka:Vuoden 2024 elokuvat
Paine Wingate

Paine Wingate (14. toukokuuta 1739 Amesbury, Massachusetts – 7. maaliskuuta 1838 Stratham, New Hampshire) oli yhdysvaltalainen poliitikko.WINGATE, Paine Biographical Directory of the United States Congress, viitattu 17.11.2024 Wingate valmistui Harvard Collegesta vuonna 1759. Hän opiskeli teologiaa ja tuli vihityksi papiksi kongregationalistiseen kirkkoon vuonna 1763. Wingate työskenteli pastorina Hampton Fallsissa, kunnes muutti vuonna 1776 Strathamiin ja aloitti työskentelyn maatalouden parissa. Hänestä tuli Siirtokuntien kongressin jäsen vuonna 1788. Wingate valittiin vuonna 1789 Yhdysvaltain senaattiin, jossa hän istui vuoteen 1793 saakka. Hän oli vuosina 1793–1795 Yhdysvaltain edustajainhuoneen jäsen. Wingate edusti Anti-Administration party -nimistä poliittista liittoumaa ja oli myös New Hampshiren edustajainhuoneen jäsen. Wingate työskenteli tuomarina New Hampshiren ylemmässä oikeusasteessa vuosina 1798–1809. Hän jatkoi poliittisen uransa jälkeen myös työskentelyä maataloudessa. == Lähteet == Luokka:Yhdysvaltain senaatin jäsenet Luokka:Yhdysvaltain edustajainhuoneen jäsenet Luokka:Vuonna 1739 syntyneet Luokka:Vuonna 1838 kuolleet
Laivakalle nuorempi

Laivakalle nuorempi (Steamboat Bill, Jr., suomeksi myös Laiva-Kalle nuorempi) on vuonna 1928 valmistunut yhdysvaltalainen mykkä komediaelokuva, jonka pääosassa on Buster Keaton. Elokuvan on ohjannut Charles Reisner yhdessä Keatonin kanssa ja käsikirjoittanut Carl Harbaugh.Steamboat Bill, Jr. (1928) AFI Catalog of Feature Films. Viitattu 17.11.2024. Laivakalle nuorempi oli Keatonin viimeinen itsenäinen elokuvatuotanto. Hänen kahden edellisen elokuvansa (Kenraali ja Hyppyä, soutua, rakkautta) tavoin sen taloudellinen menestys oli huono, mikä pakotti hänet siirtymään isojen elokuvastudioiden leipiin.Laivakalle nuorempi Mykkäelokuvat.com. Viitattu 17.11.2024. Elokuva sisältää Keatonin uran tunnetuimmaksi sanotun stuntin, jossa kaksikerroksisen talon seinä kaatuu Keatonin päälle mutta hän säilyy vahingoittumattomana seisomalla juuri siinä kohdassa, johon yläkerran avoin ikkuna osuu. Kohtausta kuvattaessa Keatonin päälle kaadettiin oikea seinä, ja tapansa mukaisesti hän ei käyttänyt sijaisnäyttelijää vaan asetti itsensä aitoon vaaraan.Dana Stevens: Steamboat Bill, Jr. San Francisco Silent Film Festival 2022. Viitattu 17.11.2024.Jim Vorel: Buster Keaton’s 10 Most Ridiculous Stunts, Ranked Paste 2.5.2024. Viitattu 17.11.2024. Kohtauksen toteutuksesta vastasi Keatonin tuotantosuunnittelija Fred Gabourie. Laivakalle nuorempi valittiin vuonna 2016 Yhdysvaltain kongressin kirjaston ylläpitämän National Film Registryn kulttuurisesti merkittävien elokuvien listalle.Complete National Film Registry Listing Viitattu 17.11.2024. ==Juoni== Stonewall Jackson -nimisellä siipiratasaluksella ikänsä Mississippi-jokea liikennöinyt William Canfield eli ”Steamboat Bill” on saanut kotikaupunkiinsa River Junctioniin ylivoimaisen ja häikäilemättömän kilpailijan, liikemies J. J. Kingin, jolla on suurempi laiva. Canfield pettyy kohdatessaan Bostonista opiskelemasta palanneen hintelän ja keikarimaisen poikansa Bill nuoremman, joka yrittää kömpelösti auttaa isäänsä laivalla. Bill nuorempi ja Kingin tytär Kitty rakastuvat toisiinsa molempien isien järkytykseksi. Canfield joutuu putkaan käytyään Kingin kimppuun, ja Bill nuorempi yrittää vapauttaa isänsä. Hirmumyrskyn iskiessä kaupunkiin kaikki joutuvat hengenvaaraan, mutta Bill nuorempi onnistuu sankarillisesti pelastamaan Kittyn, isänsä ja Kingin ohjaamalla Stonewall Jacksonia yksinään. Elokuvan loppuhuipennukseksi kaavailtiin alkuaan suurta tulvaa, mutta se vaihdettiin hirmumyrskyyn, koska Missisippin rantoja oli hiljattain koetellut paha tulva, johon viittaamista pidettiin sopimattomana. == Näyttelijät == ==Lähteet== ==Aiheesta muualla== Luokka:Vuoden 1928 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat luokka:Elokuvat merenkulusta
Svilandin kappeli

Svilandin kappeli () on Sandnesin kunnassa Norjassa sijaitseva puinen pitkäkirkko vuodelta 1913. ==Lähteet== ==Aiheesta muualla== Luokka:Norjan puukirkot Luokka:Sandnes
Greåkerin kirkko

Greåkerin kirkko () on Sarpsborgin kunnassa Norjassa sijaitseva puinen pitkäkirkko vuodelta 1974. ==Lähteet== ==Aiheesta muualla== Luokka:Norjan puukirkot Luokka:Sarpsborg
Hafslundin kirkko

Hafslundin kirkko () on Sarpsborgin kunnassa Norjassa sijaitseva puukirkko vuodelta 1891. ==Lähteet== ==Aiheesta muualla== Luokka:Norjan puukirkot Luokka:Sarpsborg
Hollebyn kirkko

Hollebyn kirkko () on Sarpsborgin kunnassa Norjassa sijaitseva puinen ristikirkko vuodelta 1920. ==Lähteet== ==Aiheesta muualla== Luokka:Norjan puukirkot Luokka:Sarpsborg
Skjebergdalenin kirkko

Skjebergdalenin kirkko () on Sarpsborgin kunnassa Norjassa sijaitseva puinen pitkäkirkko vuodelta 1911. ==Lähteet== ==Aiheesta muualla== Luokka:Norjan puukirkot Luokka:Sarpsborg
Sollin kirkko

Sollin kirkko () on Sarpsborgin kunnassa Norjassa sijaitseva puinen pitkäkirkko vuodelta 1904. ==Lähteet== ==Aiheesta muualla== Luokka:Norjan puukirkot Luokka:Sarpsborg
Tunen kirkko

Tunen kirkko () on Sarpsborgin kunnassa Norjassa sijaitseva kivikirkko vuodelta 1910. ==Kuvia== Tune Church in Sarpsborg.jpg|Urut ==Lähteet== ==Aiheesta muualla== Luokka:Norjan kivikirkot Luokka:Sarpsborg
Varteigin kirkko

Varteigin kirkko () on Sarpsborgin kunnassa Norjassa sijaitseva puinen ristikirkko vuodelta 1859. ==Lähteet== ==Aiheesta muualla== Luokka:Norjan puukirkot Luokka:Sarpsborg
Långshyttan

Långshyttan on taajama Hedemoran kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 1 440 asukasta vuonna 2021. ==Lähteet== ==Aiheesta muualla== Luokka:Hedemoran kunta Luokka:Ruotsin taajamat
Vikmanshyttan

Vikmanshyttan on taajama Hedemoran kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 885 asukasta vuonna 2021. ==Lähteet== ==Aiheesta muualla== Luokka:Hedemoran kunta Luokka:Ruotsin taajamat
Stefan Sundström

Stefan Sundström (s. 11. kesäkuuta 1960 Tukholma) on ruotsalainen laulaja- lauluntekijä ja kitaristi. Hän tuli tunnetuksi vuosina 1988–1994 toimineen Apache-yhtyeen keulahahmona. Sundströmin laulut käsittelevät arkisia aiheita ja ottavat kantaa yhteiskunnallisiin asioihin. ==Albumeja== * Renjägarens visor (1989) * En bärs med Nefertite (1990) * Vitabergspredikan (1994) * Fisk i en skål (2000) * Sundström spelar Allan (2002) * Hjärtats melodi (2004) * Fabler från Bällingebro (2006) * 5 agar i augusti (2010) ==Lähteet== ==Aiheesta muualla== Luokka:Ruotsalaiset laulaja-lauluntekijät Luokka:Ruotsalaiset kitaristit Luokka:Vuonna 1960 syntyneet Luokka:Elävät henkilöt
Rydebäck

Rydebäck on taajama Helsingborgin kunnassa Skånen läänissä samannimisessä historiallisessa maakunnassa Ruotsissa. Taajamassa oli 6 480 asukasta vuonna 2021. ==Lähteet== ==Aiheesta muualla== Luokka:Helsingborgin kunta Luokka:Ruotsin taajamat
Vapaana ja villinä

Vapaana ja villinä (Run Wild, Run Free tai The White Colt) on Richard C. Sarafianin ohjaama brittiläinen draamaelokuva vuodelta 1969. Sen pääosia, sulkeutunutta ja puhumatonta poikaa ja läheisillä nummilla haukkoja ja hevosia hoitavaa eläköitynyttä everstiä esittävät Mark Lester ja John Mills. Everstin nuorta tytärtä näyttelee Fiona Fullerton ja pojan vanhempia Sylvia Syms ja Gordon Jackson. Käsikirjoituksen laati oman romaaninsa The White Colt pohjalta David Rook. Helsingin Sanomien Paula Talaskivi piti elokuvaa muutamista pitkityksistä ja selittämättä jättämisistä huolimatta kiehtovana, jännittävänä ja tervehenkisenä koko perheen elokuvana. Hän kehui myös Yorkshiren nummille sijoitetun tarinan kuvausta ja näyttelijäsuorituksia. Yhdysvaltalainen Roger Ebert näki myös elokuvan turhan pitkänä ja toisteisena ja katsoi sen sopivan parhaiten yli kymmenvuotiaille, sillä sitä nuorempien on vaikea ymmärtää esimerkiksi poikahahmon puhumattomuuden syitä, jotka eivät elokuvassa kunnolla selviä aikuisellekaan. Hän antoi elokuvalle kolme tähteä neljästä. ==Lähteet== Luokka:Vuoden 1969 brittiläiset elokuvat Luokka:Brittiläiset draamaelokuvat Luokka:Brittiläiset nuortenelokuvat Luokka:Elokuvat hevosista Luokka:Elokuvat eläimistä
Hali

Hali on suomalaisen Piirpauke-yhtyeen kahdeskymmenes studioalbumi, joka julkaistiin maaliskuussa 2019. Levy julkaistiin sekä digitaalisena että CD- levynä Rockadillo Recordsin levyttämänä. Albumi tehtiin yhtyeen 45-vuotisjuhlan kunniaksi ja se tehtiin lähes samalla kokoonpanolla kuin yhtyeen kaksi vuotta aiemmin julkaistu studioalbumi Juju. Albumin tyyli poikkeaa hieman yhtyeen aiemmasta tuotannosta, sillä suurin osa levyn kappaleista on laulettu suomeksi. == Kappaleet == Kaikkien kappaleiden sovitukset tehnyt Piirpauke. # # # # # # # # # # Lähde:CD-levyn (ZENCD 2169 / NN117) tiedot. == Tekijät == === Muusikot === ==== Piirpauke ==== * Sakari Kukko – huilut, saksofonit, piano, kantele, viulu, laulu (1, 3–6, 9) * Nicolas Rehn – kitarat, laulu (9) * Eerik Siikasaari – basso, laulu (9) * Ismaila Sané – lyömäsoittimet, laulu (2, 9) * Rami Eskelinen – rummut, laulu (9) Lähde: ==== Vierailijat ==== * Mika Mylläri – trumpetti, laulu (9) * Meissa Niang – laulu (1, 2, 9) * Sheila Surban – laulu (2, 7, 8, 10) * Paolo Kukko – laulu (3) Lähde: ==== ”Diipit levelit” -kuoro ==== * Rebekka Ilmivalta, Amanda Mylläri, Mika Mylläri ja Meissa Niang (2) * Amanda Mylläri, Eerikaa Ilmivalta, Rebekka Ilmivalta ja Della McCloud (3) * Elli McCloud, Della McCloud, Rebekka Ilmivalta, Eerikaa Ilmivalta, Amanda Mylläri, Mika Mylläri, Alf Mylläri ja Sakari Kukko (6) Lähde: === Tuotanto === * Sakari Kukko – tuottaja * Mika Mylläri – äänitys (Villa Vikan), miksaus (AMP Studios) * Minerva Pappi – masterointi (Waudio) * Teemu Saukkonen – kannen maalaus (Valon tuoja (The Illuminator), 2017) * Jouko Järvinen – valokuva maalauksesta * Paolo Kukko – sisäkannen maalaus * Japa Mattila – kuvitus Lähde: == Lähteet == Luokka:Vuoden 2019 albumit Luokka:Piirpauken albumit
Pertti Helin

Pertti Onni Helin (s. 28. helmikuuta 1941 Kuopio) on suomalainen yleisurheiluvalmentaja ja liikunnanopettaja koulutukseltaan voimistelunopettaja, liikuntatieteiden maisteri ja filosofian tohtori. Vuonna 2001 hänelle myönnettiin kouluneuvoksen arvo. Valmistuttuaan ylioppilaaksi Pertti Helin pääsi jatkamaan opintojaan Helsingin yliopiston voimistelulaitokselle vuonna 1963. Luokka:Suomalaiset yleisurheilun moniottelijat Luokka:Suomalaiset yleisurheiluvalmentajat Luokka:Suomalaiset opettajat Luokka:Vuonna 1941 syntyneet Luokka:Elävät henkilöt
Vladimir Škljarov

Vladimir Škljarov (; 9. helmikuuta 1985 Leningrad, Neuvostoliitto – 16. marraskuuta 2024 Pietari, Venäjä) oli venäläinen balettitanssija.Russian dancer Vladimir Shklyarov has died at 39 Gramilano 16.11.2024, viitattu 17.11.2024 Škljarov pääsi vuonna 1995 Vaganovan balettiakatemiaan ja liittyi vuonna 2003 Mariinski-teatterin seurueeseen. Vuodesta 2011 hän oli Mariinski- teatterin ensitanssija. Vuosina 2014 ja 2015 Škljarov esiintyi vierailevana tanssijana American Ballet Theatressa.Inga Parkel, Vladimir Shklyarov, acclaimed Russian ballet dancer, dies aged 39 after falling from building The Independent 17.11.2024, viitattu 17.11.2024 Hän liittyi vuonna 2016 vaimonsa, balettitanssija Marija Širinkinan kanssa Bayerisches Staatsballettiin Münchenissä mutta jatkoi myös esiintymisiä Mariinski-teatterissa. Škljarov tanssi lisäksi muun muassa Metropolitan-oopperassa, Royal Opera Housessa ja John F. Kennedy Center for the Performing Artsissa. Hänellä oli rooleja muun muassa baleteissa Joutsenlampi, La Sylphide ja Ballet 101 (Eric Gauthier). Škljarov sai Venäjän kunniataiteilijan arvonimen vuonna 2020. Vuonna 2022 hän kertoi Facebookissa olevansa Ukrainan sotaa vastaan. Škljarov kuoli pudottuaan rakennuksen viidennestä kerroksesta. Hän oli ennen kuolemaansa syönyt kipulääkkeitä odottaessaan vaativaa selkärankaleikkausta, jonka olisi ollut määrä toteutua 18. marraskuuta 2024. Hänellä oli kaksi lasta. Mariinski- teatterin tiedotteessa ei puhuta kuoleman syystä, mutta tiettävästi ainakin Ria Novosti sanoo syyksi onnettomuuden, Fontanka mainitsee korkealta putoamisen. Helsingin Sanomissa viitataan siihen, että useita Venäjän hallinnon vastustajia on viime vuosina kuollut epäilyttävissä olosuhteissa. == Lähteet == Luokka:Venäläiset balettitanssijat Luokka:Vuonna 1985 syntyneet Luokka:Vuonna 2024 kuolleet
Owen Pickering

Owen Pickering (s. 27. tammikuuta 2004 St. Adolphe, Manitoba, Kanada) on kanadalainen jääkiekkoilija.Hänen pelipaikkansa on puolustaja ja hän laukoo vasemmalta. Pickering edustaa NHL-joukkue Pittsburgh Penguinsia. Ennen NHL- uraansa Pickering pelasi WHL-juniorisarjassa Swift Current Broncosin joukkueessa. Pittsburgh Penguins varasi hänet ensimmäisellä kierroksella 21. varausvuorolla vuoden 2022 NHL:n varaustilaisuudessa.Pickering on pelannut yhden NHL:n runkosarjan ottelun. Tässä ottelussa hän syötti yhden maalin. Tilastot päivitetty 17. marraskuuta 2024. == Lähteet == Luokka:Kanadalaiset jääkiekkoilijat Luokka:Pittsburgh Penguinsin pelaajat Luokka:Pittsburgh Penguinsin varaamat pelaajat Luokka:Vuonna 2004 syntyneet Luokka:Elävät henkilöt
Piikkiön pappila

Piikkiön pappila (ruots. Pikis prästgård) on historiallinen pappila entisessä Piikkiön kunnassa Kaarinan kaupungissa Varsinais-Suomessa. Pappila sijaitsee lähellä Piikkiön kirkkoa, ja sen omistaa Turun ja Kaarinan seurakuntayhtymä. Nykyisin Piikkiön pappila toimii juhla- ja kokoontumistilana. == Historia == Piikkiön pappilan nykyinen päärakennus valmistui vuonna 1779 Piikkiön seurakunnan kirkkoherran virka-asunnoksi. Pappilaa on myöhemmin remontoitu vuosian 1868, sekä 1918. 1750-luvulla ruotsalainen puutarha-alan uranuurtaja Pehr Kalm perusti puutarhan Piikkiön pappilan yhteyteen. Pappila on todennäköisesti sijainnut samalla paikalla jo keskiajalta lähtien. == Lähteet == Luokka:Piikkiö Luokka:Kaarinan rakennukset ja rakennelmat Luokka:Suomen 1700-luvulla rakennetut rakennukset ja rakennelmat Luokka:Suomen pappilat
Europium(II)sulfaatti

Europium(II)sulfaatti (EuSO4) on europium- ja sulfaatti-ionien muodostama ioniyhdiste, jossa europium esiintyy hapetusasteella +II. == Valmistus == Europium(II)sulfaattia on perinteisesti valmistettu europium(III)yhdisteistä, kuten pelkistämällä sitä europium(III)sulfaatista (Eu2(SO4)3) 500°C:n lämpötilassa tai valmistamalla sitä europium(III)kloridin (EuCl3) ja rikkihapon välisellä reaktiolla ilmalta suojattuna sinkkiastiassa. Näissä menetelmissä ongelmana on usein lopputuotteen heikko puhtaus ja valmistusprosessin pitkä kestoaika. Pelkistysreaktiossa pienikin heitto lämpötilassa johtaa siihen, että reaktiossa syntyy europium(II)sulfaatin sijaan europiumoksosulfidia (Eu2O2S). Europium(III)yhdisteiden sijaan lähtöaineina olisi hyödyllisempää käyttää europium(II)yhdisteitä, kuten europiummonosulfidia (EuS), joissa europium on jo valmiiksi oikealla hapetusluvulla. Europiummonosulfidista voidaan valmistaa europium(II)sulfaattia joko suoraan rikkihapon avulla tai liuottamalla europiummonosulfidia ensin suolahappoon ja lisäämällä sitten rikkihappoa. Suora reaktio europiummonosulfidin ja rikkihapon välillä on melko hidas, vaikka sitä voikin kiihdyttää hieman poistamalla reaktiossa sivutuotteena syntyvää rikkivetyä. == Lähteet == Luokka:Sulfaatit Luokka:Europiumyhdisteet
Yrjö Jauhiainen

Yrjö Eemil Jauhiainen (10. syyskuuta 1893 Kuopio – 9. joulukuuta 1951 Seinäjoki) oli suomalainen pappi ja päätoimittaja. ==Henkilöhistoria== Jauhiaisen vanhemmat olivat tuomiorovasti Karl Ruben Jauhiainen ja Hedvig Helene Boije. Hänen puolisonsa vuodesta 1916 oli Siiri Maria Nikander. Maanviljelysneuvos Paavo Jauhiainen oli heidän poikansa. Yrjö Jauhiainen tuli ylioppilaaksi 1912 ja vihittiin papiksi 1916. Hän oli merimiespappi San Franciscossa 1919–1925, Ohion Ashtabula-Harborin suomalaisen siirtolaisseurakunnan pastori 1925–1929 ja Suomen Merimieslähetysseuran sihteeri ja lähetysjohtaja 1929–1944. Kauhavan kirkkoherra Jauhiainen oli 1944–1951. Hän oli myös Merimiehen ystävän päätoimittaja 1929–1944.Kuolleita. Helsingin Sanomat, 11.12.1951, s. 3. ==Julkaisuja== * Olenko minä veljeni vartija?, Helsinki: Suomen Merimieslähetysseura, 1930 (19 s.) * Lohdutuksen sana, Helsinki: Suomen Merimieslähetysseura, 1942 (48 s.), myös ruots. * Ihmeellinen armo, Helsinki: Suomen Merimieslähetysseura, 1944 (126 s.), myös ruots. == Lähteet == Luokka:Suomen evankelis-luterilaisen kirkon papit Luokka: Suomalaiset kristilliset kirjailijat Luokka:Suomalaiset päätoimittajat Luokka:Vuonna 1893 syntyneet Luokka:Vuonna 1951 kuolleet
Riina Nevalainen

Riina Nevalainen (s. 12. syyskuuta 1980 Helsinki) on suomalainen toimittaja.Marjaana Karhunkorpi, Aamulehden journalismi kantaa: ”Enää ei tarvitse jännittää, miten tässä käy”, sanoo uudistuksia läpi vievä johtajakaksikko Aamulehti 5.9.2020, viitattu 18.11.2024 Nevalainen on oppiarvoltaan filosofian maisteri. Hän toimi Aamulehden uutispäällikkönä ja sai vuonna 2020 Suuren journalistipalkinnon “Vuoden journalistisena pomona”. Hänestä tuli vuonna 2023 Kauppalehden vastaava päätoimittaja. Nevalainen on ensimmäinen Kauppalehden päätoimittajaksi nimitetty nainen.Anton Rinta-Jouppi, Riina Nevalainen Kauppalehden uudeksi vastaavaksi päätoimittajaksi Kauppalehti 16.2.2023, viitattu 18.11.2024 Myös hänen äitinsä Merja Perttula on toimittaja.Manu Haapalainen, Kauppalehden Riina Nevalainen uskoo, ettei viisaus asu yhdessä päässä Journalisti 23.3.2023, viitattu 18.11.2024 == Lähteet == Luokka:Suomalaiset päätoimittajat Luokka:Vuonna 1980 syntyneet Luokka:Elävät henkilöt
Doug Collins

Doug Collins -nimisiä henkilöitä ovat: * Doug Collins (s. 1951), yhdysvaltalainen koripalloilija ja valmentaja * Doug Collins (s. 1966), yhdysvaltalainen baptistipappi, juristi, poliitikko ja ministeri.
Ixelles

Ixelles on yksi Brysselin pääkaupunkialueen yhdeksästätoista kunnasta. Ixellesissä asui vuoden 2024 alussa yli 89 000 asukasta. Osa Brysselin vapaan yliopiston uudemmista rakennuksista sijaitsee kaupungin kaakkoisosassa lähellä Bas-Ixellesin järviä. Ixellesissä sijaitsee myös Euroopan parlamentti ja monien monikansallisten yritysten toimistot, jotka ovat tuoneet kuntaan runsaasti pääomaa ja vaurautta. == Lähteet == Luokka:Brysselin pääkaupunkialueen kunnat
Scalawag

Scalawag on näyttelijä Kirk Douglasin ohjaama ja tähdittämä seikkailuelokuva vuodelta 1973. Jugoslaviassa kuvatun elokuvan muissa pääosissa ovat nuori Mark Lester sekä Neville Brand, George Eastman, Don Stroud, Lesley-Anne Down ja Danny DeVito. Scalawag oli Douglasin ensimmäinen työ ohjaajana, ja sen tuottajana toimi hänen vaimonsa Anne Douglas. Tämän jälkeen Douglas ohjasi vain elokuvan Kova sakki (Posse, 1975) kaksi vuotta myöhemmin. Kumpikaan elokuva ei menestynyt kummemmin. Scalawagia ei ole esitetty Suomessa. == Juoni == Elokuva on eräänlainen kuivalle maalle sijoitettu, myös lännenfilmin aineksia sisältävä mukaelma Robert Louis Stevensonin Aarresaari-tarinasta. 1840-luvun kultakuumeen kiihdyttämällä Kalifornian niemimaalla puujalkainen merirosvo Peg (Douglas) mellastaa rosvojoukkoineen. Eri vaiheiden jälkeen Pegin joukkio lyöttäytyy yhteen latinomies Don Aragonin (Eastman) ja tämän vaimon (Down) ja nuoren pojan (Lester) kanssa kultaa löytääkseen. Saaren sijasta aarre on kätketty luoksepääsemättömään kanjoniin, ja aarrekartan sijasta tarkan sijainnin tietää vain puhuva papukaija (äänenä Mel Blanc). == Vastaanotto == Perhe-elokuvaksi tarkoitettua Scalawagia on moitittu sekavuudesta ja kömpelyydestä niin käsikirjoituksen, ohjauksen, kuvauksen kuin leikkauksenkin osalta. Erään kriitikon mukaan tarina epäonnistuu juuri niissä asioissa, joilla se yrittää erottua selvänä esikuvana olleesta Aarresaaresta. == Lähteet == Luokka:Vuoden 1973 yhdysvaltalaiset elokuvat Luokka:Yhdysvaltalaiset seikkailuelokuvat Luokka:Yhdysvaltalaiset lännenelokuvat Luokka:Vuoden 1973 brittiläiset elokuvat Luokka:Vuoden 1973 italialaiset elokuvat Luokka:Brittiläiset seikkailuelokuvat Luokka:Italialaiset seikkailuelokuvat Luokka:Italialaiset lännenelokuvat
Nukkavaahtera

Nukkavaahtera (Acer velutinum) on vaahteroiden (Acer) sukuun kuuluva kasvilaji. Nukkavaahtera on enimmillään noin 40 metriä korkeaksi kasvava puu, jonka rungon halkaisija voi kasvaa noin puoleentoista metriin. Rungon kuoren väri vaihtelee vaaleanharmaasta kuparinväriseen. Lehdet ovat pitkäruotisia ja lehtilapa on liuskoittunut. Lehtien liuskat ovat isoja, kolmiomaisia, teräväkärkisiä ja hammaslaitaisia. Kukat ovat kellertäviä ja sijaitsevat pystyissä huiskilokukinnoissa. Siemenet ovat lenninsiivellisiä ja täysikasvuinen puu tuottaa suuren määrän siemeniä joka vuosi. Nukkavaahtera kasvaa luonnonvaraisena Azerbaidžanissa, Georgiassa ja Iranissa alle 600 metrin korkeudessa sijaitsevissa sekametsissä. == Lähteet == == Aiheesta muualla == * Trees and Shrubs Online: Acer velutinum Luokka:Vaahterat
Victoria Kjær Theilvig

Maria Victoria Kjær Theilvig (s. 13. marraskuuta 2003 Kööpenhamina) on tanskalainen malli ja kauneuskuningatar. Hän voitti Miss Universum 2024 -tittelin. Theilvig on entinen ammattilaistanssija, yrittäjä ja tuleva juristi. Hän on ensimmäinen tanskalainen Miss Universum -tittelin voittanut nainen. == Lähteet == == Aiheesta muualla == * Luokka:Miss Universum -kilpailun voittajat Luokka:Tanskalaiset mallit Luokka:Vuonna 2003 syntyneet Luokka:Elävät henkilöt
Douglasin piirikunta (Nebraska)

Douglasin piirikunta () on Yhdysvaltojen Nebraskan osavaltiossa sijaitseva piirikunta. Sen väkiluku oli 584 526 vuonna 2020. Piirikunnan hallintokeskus ja suurin kaupunki on Omaha, joka on myös osavaltion suurin kaupunki. Piirikunta on perustettu vuonna 1854. == Väestö == Vuoden 2020 väestönlaskennassa Douglasin piirikunnan asukasluku oli 584 526\. Arvion mukaan asukkaista valkoisia on 79,2 %, mustia 11,6 %, aasialaisia 4,6 %, alkuperäisasukkaita 1,4 % ja Tyynenmeren alkuperäisasukkaita 0,1 %. Asukkaista 3,2 % kuuluu kahteen tai useampaan rotuun. 15,3 % asukkaista puhuu kotonaan jotain muuta kieltä kuin englantia ja 10,0 % asukkaista on syntynyt ulkomailla. == Lähteet == == Aiheesta muualla == Luokka:Nebraskan piirikunnat
Madisonin piirikunta (Alabama)

Madisonin piirikunta () on Yhdysvaltojen Alabaman osavaltiossa sijaitseva piirikunta. Sen väkiluku oli 388 153 vuonna 2020. Piirikunnan hallintokeskus ja suurin kaupunki on Huntsville, joka on myös osavaltion suurin kaupunki. Piirikunta on perustettu vuonna 1808. Piirikunta on nimetty Yhdysvaltain 4. presidentin James Madisonin mukaan. == Väestö == Vuoden 2020 väestönlaskennassa Madisonin piirikunnan asukasluku oli 388 153\. Arvion mukaan asukkaista valkoisia on 68,2 %, mustia 25,2 %, aasialaisia 2,7 %, alkuperäisasukkaita 0,8 % ja Tyynenmeren alkuperäisasukkaita 0,1 %. Asukkaista 3,0 % kuuluu kahteen tai useampaan rotuun. 6,9 % asukkaista puhuu kotonaan jotain muuta kieltä kuin englantia ja 5,5 % asukkaista on syntynyt ulkomailla. == Lähteet == == Aiheesta muualla == Luokka:Alabaman piirikunnat
Ensihoitolääketiede

Ensihoitolääketiede on lääketieteen erikoisala, joka keskittyy äkillisesti sairastuneen tai vammautuneen potilaan hoitoon sairaalan ulkopuolella. Ydinasioita ovat potilaan peruselintoimintojen tukeminen ja lisävammautumisen ehkäiseminen. Päätoimisia ensihoitolääkäreitä työskentelee pääsääntöisesti Pohjoismaissa ja Euroopassa. Esimerkiksi Yhdysvalloissa sairaalan ulkopuolisessa ensihoidossa toimii ainoastaan ensihoitajia. Useissa maissa ensihoitolääkärin rooli keskittyy vain vammapotilaiden hoitamiseen. Australiassa ensihoitolääkäreillä on taas erityinen rooli pitkien hoitolaitosten välisissä potilassiirroissa. Akuuttilääketiessä taas diagnostisoidaan ja annetaan kiireellistä hoitoa akuuteissa sairauksisa ja vammoissa kaikenikäisille potilaille päivystyspolikinikoilla sekä vastaan päivystyksen yhteydessä toimivan valvonta-/tarkkailuosaston toiminnasta. == Ensihoitolääketieteen koulutus Suomessa == Ensihoitolääketieteen koulutukseen voi hakeutua Suomessa kun on suorittanut erikoislääkäritutkinnon. Ensihoitolääketieteen yliopistollinen lisäkoulutusohjelma perustettiin Suomessa vuonna 2015. Tämä korvasi aiemman Lääkäriliiton myöntämän ensihoidon erityispätevyysohjelman. Viimeiset erityispätevyydet myönnettiin vuoden 2015 lopussa. Koulutus alkoi ensin Helsingin ja Kuopion yliopistoissa, seuraavaksi Turun ja lopuksi Tampereen ja Oulun yliopistoissa. Koulutus oli suunnattu anestesiologian, anestesiologian ja tehohoidon sekä akuuttilääketieteen erikoislääkäreille. Ensimmäinen teoriaosuus järjestettiin Helsingin yliopistossa maraskuussa 2015 ja ensimmäinen valtakunnallinen koe helmikussa 2017. Tavoiteena on tuottaa tarvittava osaaminen ensihoitolääkärin tehtävään. Pääpaino on päivystävän ensihoitolääkärin osaamistarpeissa, mutta mukana ovat myös ensihoidon vastuulääkärin tehtävät. Käytännön palvelu toteutetaan lääkäriyksiköissä ja sen kesto on vähintään kaksi vuotta. Käytännön palvelusta vähintään vuosi tulee suorittaa yliopistosairaalan ensihoidon yksikössä. Koulutkseen osallistuvalle nimetään ohjaaja, joka vastaa ohjauksen, oppimisprosessin seurannan ja osaamisen arvioinnin toteutumisesta koulutuksen vastuuhenkilön tuella. Opiskelijalle laaditaan henkilökohtainen opintosuunnitelma. Teoriaosuuden muodostaa viisi kaksipäiväist moduulia, joista yhden voi korvata SSAI:n Critical Emergency Medicine -koulutuksen suorituksella. Koulutusohjelma on yhtenäistänyt ensihoitolääkäreiden osaamista ja käytänteitä. Koulutusohjelmaan valittujen on sitouduttava suorittamaan kaikki palvelut ja teoriakoulutukset opintosuunnitelman mukaisesti. == Lähteet == Luokka:Lääketieteen erikoisalat Luokka:Ensihoito
Kanawhan piirikunta

Kanawhan piirikunta () on Yhdysvaltojen Länsi-Virginian osavaltiossa sijaitseva piirikunta. Sen väkiluku oli 180 745 vuonna 2020. Piirikunnan hallintokeskus ja suurin kaupunki on Charleston, joka on myös osavaltion suurin kaupunki. Piirikunta on perustettu vuonna 1789. == Väestö == Vuoden 2020 väestönlaskennassa Kanawhan piirikunnan asukasluku oli 180 745\. Arvion mukaan asukkaista valkoisia on 88,4 %, mustia 7,4 %, aasialaisia 1,1 % ja alkuperäisasukkaita 0,2 %. Asukkaista 2,8 % kuuluu kahteen tai useampaan rotuun. 2,4 % asukkaista puhuu kotonaan jotain muuta kieltä kuin englantia ja 1,9 % asukkaista on syntynyt ulkomailla. == Lähteet == == Aiheesta muualla == Luokka:Länsi-Virginian piirikunnat
300 Krh/42

pienoiskuva|300 Krh/42 Hämeenlinnan tykistömuseossa. 300 Krh/42 oli koeasteelle jäänyt Tampellan 300mm kranaatinheitin. Asetta alettiin suunnitella talvisodan jälkeen tarkoituksena kehittää linnoitettujen asemien tuhoamiseen soveltuva järeä kranaatinheitin. Tykistökenraali V.P. Nenonen kutsui heitintä "köyhän kansan Stukaksi". Koeammunnat päästiin aloittamaan kesällä 1942, vaikka konstruktio oli vielä keskeneräinen. Mm. etutukia ei ollut lainkaan ja aseen putki oli ammunnoissa tuettuna taljoilla hirsipukkiin. Mm. lavetin suunnittelussa ilmenneiden hankaluuksien ja viivästysten vuoksi ei ase ehtinyt sarjatuotantoon ennen sodan loppua ja tilaus peruttiin rauhan tultua. 300 Krh:n prototyyppi lojui varastossa 50-luvun alkuun asti, jolloin järeää kranaatinheitintä alettiin jälleen suunnitella. Lopulta 300 Krh:n pohjalta kehitettiin 160 Krh/58C, jota myytiin mm. Israeliin ja siellä siitä jatkokehitettiin suomalaiseen heittimeen pohjautuva 160mm Soltam M-66 heitin. == Lähteet == * Toivonen, Vesa: Tampellasta Patriaan, 70 vuotta suomalaista raskasta aseenvalmistusta. Apali, 2003. ISBN 952-5026-26-4 Luokka:Kranaatinheittimet
Velma Middleton

Velma Middleton (1. syyskuuta 1915 tai 1917 St. Louis, Missouri – 10. helmikuuta 1961 Freetown, Sierra Leone) oli yhdysvaltalainen jazzlaulaja.Scott Yanow, Velma Middleton AllMusic, viitattu 18.11.2024 Ricky Riccardi, “Solid!” A Celebration of Velma Middleton Louis Armstrong House Museum Virtual Exhibits 10.2.2021, viitattu 18.11.2024 Middleton kertoi syntyneensä 1. syyskuuta 1917, mutta virallisissa asiakirjoissa on esiintynyt syntymävuosi 1915. Hän työskenteli alun perin tanssijana. Middleton esiintyi Louis Armstrongin kanssa ensimmäisen kerran vuonna 1936 ja liittyi tämän big bandiin vuonna 1942. Suurimman osan urastaan hän loikin yhteistyössä Armstrongin kanssa. Armstrongin hajotettua big bandinsa vuonna 1947 Middleton liittyi tämän All- Stars-kokoonpanoon. Middleton teki yhteistyötä myös Erskine Hawkinsin, Jimmie Luncefordin, Bill Robinsonin ja Connie McLeanin kanssa. Hän meni naimisiin pianisti Avery Parrishin kanssa. Middleton teki levytyksiä Dootone- levymerkille. Hän sairastui ollessaan kiertueella Sierra Leonessa ja kuoli paikallisessa sairaalassa. == Lähteet == Luokka:Yhdysvaltalaiset jazzlaulajat Luokka:1910-luvulla syntyneet Luokka:Vuonna 1961 kuolleet
Richard C. Sarafian

Richard Caspar Sarafian (28. huhtikuuta 1930 New York, New York – 18. syyskuuta 2013 Santa Monica, Kalifornia) oli yhdysvaltalainen elokuvaohjaaja ja näyttelijä, jonka ohjauksia ovat muun muassa perhetarina Vapaana ja villinä (Run Wild, Run Free, 1969) ja eksistentiaaliseksi sanottu road movie Nasta laudassa (Vanishing Point, 1971). Hän ohjasi 1960-luvulla televisiolle, muun muassa jaksoja sarjoihin Maverick, Bonanza, Batman, Hämärän rajamailla ja Minä vakooja. 1980- ja 1990-luvulla hän teki sivuosia näyttelijänä muiden ohjaajien elokuvissa. Sarafian syntyi armenialaisille siirtolaisvanhemmille New Yorkissa 1930. Hän yritti opiskella oikeus- ja lääketiedettä heikoin tuloksin ja vaihtoi New Yorkin yliopiston elokuvakouluun, jossa hän menestyi hyvin. Korean sodan aikana hän toimi armeijan viestinnässä ja sai asemapaikakseen Kansas Cityn. Siellä hän tapasi vielä tuntemattoman elokuva-alan kollegan Robert Altmanin. Heistä tuli hyviä ystäviä ja sitten myös sukulaisia, kun Sarafian avioitui Altmanin sisaren Joanin kanssa. Myös Sarafianin poika Deran Sarafian on toiminut elokuva-alalla tuottajana ja ohjaajana. ==Lähteet== Luokka:Yhdysvaltalaiset elokuvaohjaajat Luokka:Yhdysvaltalaiset näyttelijät Luokka:Vuonna 1930 syntyneet Luokka:Vuonna 2013 kuolleet Luokka:Amerikanarmenialaiset
Neodyymitrifluoridi

Neodyymitrifluoridi (NdF3) on neodyymin ja fluorin muodostama ioniyhdiste. Neodyymitrifluoridia käytetään teollisuudessa lähtöaineena metallisen neodyymin valmistuksessa. Neodyymitrifluoridia valmistetaan perinteisesti neodyymitrikloridin ja vetyfluoridin välisellä reaktiolla. Reaktiossa syntyy kuitenkin samalla paljon hapanta suolahapon ja vetyfluoridin seosta, jota on hankalaa käsitellä. Kiina tuottaa ison osa yleisille markkinoille tuotetusta neodyymitrifluoridista. == Lähteet == Luokka:Fluoridit Luokka:Neodyymiyhdisteet
Kuin tuhka tuuleen – kaikki levytykset 1966–1973

Kuin tuhka tuuleen – kaikki levytykset 1966–1973 on Sammy Babitzinin kokoelma- albumi, joka julkaistiin 2006. Albumilla on kaksi levyä. == Kappaleet == === CD 1 === # Mennyt kesä # Saanhan sinut takaisin #Varjojen yö (käännös Jak To Dziewczyna) #Ensimmäinen #Taas on kevät (käännös Faul II Que Je T'Aime) #Yhdentekevää #Ei jäänyt mitään (käännös Avero Un Cuore) #Jos minuutin saan ajastasi (käännös A Minute of Your Time) #Pois tärkeys #Sinutko saan (käännös Big Ship) #Mrs. Robinson ft. Kirka (käännös Mrs. Robinson) #Lilja, ruusu ja kirsikkapuu ft. Kirka (käännös Scarborough Fair) #Kukat kauniit aamuin sulle toisin (käännös If I thought you'd ever change your mind) #Paljon muuttuu #Ensimmäinen (hitaampi versio) === CD 2 === # Kuin tuhka tuuleen (Don't pull your love) # Paina puuta (It's raining roses) # Daa-Da Daa-Da # Pienen pojan nukkeshow (käännös The young new mexican puppeteer) # Autoileva joulupukki # Riviera # Pois mene rakkaani # Pikku- Kallen päivähuuli # Luokka:Suomalaiset albumit Luokka:Vuoden 2006 kokoelma-albumit
SpaceX Starship integrated flight test 6

SpaceX Starship integrated flight test 6 eli IFT-6 oli Starshipin ja Super Heavyn kuudes yhteinen koelento. Lennon tavoitteena oli toistaa Super Heavyn talteenotto ja edistää Starshipin talteenottoa sitä vielä yrittämättä. Lento oli edellisten tapaan alikiertoratainen. Superheavy-kantoraketin laskeutuminen alustalle peruttiin varotoimenpiteenä ja se laskeutui Meksikonlahteen. Starship-alus laskeutui Intian valtamereen. Alus palasi ilmakehään aiempaa jyrkemmässä kulmassa, millä testattiin siivekkeiden ohjauskyvyn rajoja. Lämpökilvessä testattiin uusia materiaaleja. Lämpökilvestä puuttui laattoja; varsinkin kohdista, joihin tulee myöhemmissä versioissa kiinniotto-osia. Lennolla käynnistettiin Raptor-moottori ensimmäisen kerran avaruuden tyhjiössä. Laukaisu ajoitettiin siten, että alus laskeutui valoisaan aikaan. == Lennon vaiheet == 30 minuutin laukaisuikkuna aukesi kello 22.00 UTC. Ennen laukaisua Aika Tapahtuma Tulos 01:15:00 Lennonjohtaja antaa luvan tankkaukselle. 00:49:50 Aluksen nestemetaanin tankkaus alkaa. 00:49:21 Aluksen nestehapen tankkaus alkaa. 00:41:15 Raketin nestemetaanin tankkaus alkaa. 00:35:39 Raketin nestehapen tankkaus alkaa. 00:19:40 Raptor-moottorien jäähdytys alkaa aluksessa ja raketissa. 00:03:20 Aluksen tankkaus valmis. 00:02:50 Raketin tankkaus valmis. 00:00:30 Lennonjohtaja antaa lähtökäskyn. 00:00:10 Laukaisualustan suojauvesisuihku käynnistetään. 00:00:03 Raptor- moottorien käynnistys alkaa. 00:00:00 Laukaisu. Laukaisun jälkeen Aika Tapahtuma Tulos 00:00:02 Liikkeellelähtö. 00:01:02 Max Q. 00:02:32 Super Heavy MECO (most engines cut off, enimpien moottorien sammutus). 00:02:39 Kuuma vaiheistus. Starshipin moottorit käynnistyvät ja se irtoaa raketista. 00:02:44 Super Heavyn ensimmäinen jarrutuspoltto (boostback burn) alkaa. 00:03:38 Super Heavyn boostback burn päättyy. 00:03:40 Välivaihe pudotetaan kyydistä (Hot- stage jettison). 00:06:25 Super Heavy on transsooninen. 00:06:38 Super Heavyn laskutumispoltto alkaa. 00:07:00 Super Heavyn laskeutumispoltto päättyy ja raketti laskeutuu laukaisulaustan käsivarsille. Talteenotto peruttiin ja raketti laskeutui Meksikon lahteen. 00:08:27 Starshipin moottorit sammutetaan. 00:37:46 Raptorin koekäynnistys avaruudessa. Starship käynnisti yhden moottoreistaan, keskikehällä olevan kaasukehä-variantin. 00:47:13 Starshipin ilmakehään paluu. 01:02:06 Starship on transooninen. 01:03:12 Starship is subsooninen. 01:04:56 Laskeutumiskäännös. 01:05:01 Laskeutumispoltto. 01:05:24 Laskeutuminen mereen. Laukaisutornin automaattinen diagnostiikka laukaisi raketin laskeutumisen keskeytyksen. Viestintäyhteys torniin katkesi. == Lähteet == == Aiheesta muualla == * Starship's Sixth Flight Test - SpaceX Luokka:SpaceX Luokka:Vuoden 2024 avaruustoiminta
Coralie Fargeat

Coralie Fargeat (s. 1976 Pariisi) on ranskalainen elokuvantekijä. Hänen ensimmäinen kokopitkä elokuva, Revenge, sai ensi-iltansa vuonna 2017 ja palkittiin useilla elokuvajuhlilla. Hänen toinen elokuvansa, The Substance, sai maailmanensi-iltansa vuoden 2024 Cannesin elokuvajuhlilla ja kilpaili pääkilpailusarjassa, jossa se oli ehdolla parhaan elokuvan Kultaisen palmun saajaksi. Elokuvajuhlilla Fargeat palkittiin parhaan käsikirjoituksen palkinnolla. Lisäksi hän on ohjannut yhden jakson televisiosarjaan The Sandman. Fargeatin elokuvat käsittelevät väkivaltaa humoristisin ottein ja sisältävät symboliikkaa. Hän on maininnut David Cronenbergin, John Carpenterin, David Lynchin, Michael Haneken sekä usean eteläkorealaisen elokuvantekijän suurimmiksi innoittajikseen. == Palkinnot == * Festival de Cannes 2024: Paras käsikirjoitus (The Substance) * Critics’ Choice Awards 2025: Paras alkuperäiskäsikirjoitus (The Substance) == Filmografia == Elokuvat Vuosi Nimi Ohjaajana Käsikirjoittajana Tuottajana Leikkajana 2017 Revenge 2024 The Substance Lyhytelokuvat Vuosi Nimi Ohjaajana Käsikirjoittajana 2003 Le télégramme 2014 Reality+ == Lähteet == == Aiheesta muualla == * Luokka:Ranskalaiset elokuvaohjaajat Luokka:Ranskalaiset elokuvakäsikirjoittajat Luokka:Ranskalaiset elokuvatuottajat Luokka:Elokuvaleikkaajat Luokka:Vuonna 1976 syntyneet Luokka:Elävät henkilöt